Kehras, 27.12.34 . Kui Harju-Jaani kiriklas nägin lapsi jõulupuul lugemas, laulmas ja naisterahvaid, kes suure rõõmuga nende tööd juhtisid, siis tundsin, et Sina kindlasti oleksid vaimustatud neist pisikesist// Töötasin  seal kolmel päeval, laulatasin ühe paari ja ristisin kolm last. Üks neist oli 3½ aastane, ajas minuga juttu ja oli mu laiadest käistest vaimustatud. Tahtsin anda oma parema, aga julguse sain tagasi alles eila kantslis. Siis leidsin tee lähemale kuulajaile, nägin seda nende silmadest. Jõuluõhtul oli erakordselt palju rahvast, öeldi, et kirik pole viimase 10 aasta kestel niisugust hulka näinud - kõik ei mahtunud üldse sisse.